Mestská časť Bratislava- Dúbravka

Materiál na 17. rokovanie
Miestneho zastupiteľstva 
7.apríl 2009

Návrh
na schválenie prenájmu nebytového priestoru AKTIVA, n. o. – domov sociálnych služieb pre dospelých Bazovského č. 4, Bratislava
___________________________________________________________________________

Predkladateľ:			Materiál obsahuje: 

PhDr. František Guth						1. Návrh uznesenia 
    Prednosta							2. Uznesenie MR										3. Stanovisko komisie
								4. Dôvodová správa
5. Žiadosť
								6. Projekt

Zodpovedný
JUDr. Katarína Nagyová
vedúca majetkovoprávneho oddelenia

Spracovateľ

JUDr. Katarína Nagyová
vedúca majetkovo - právneho oddelenia

 Návrh  uznesenia 

Miestne zastupiteľstvo

schvaľuje prenájmom nebytového priestoru Dúbravského ateliéru, Bazovského 21, Bratislava  na dobu neurčitú, za symbolických 1 € organizáciu  AKTIVA, n. o. – domov sociálnych služieb pre dospelých Bazovského 4, Bratislava, pričom náklady za služby spojené s nájmom nebytových priestorov bude hradiť nájomca. 

Uznesenie  MR  č. 227/2009
Miestna rada 
odporúča miestnemu zastupiteľstvu schváliť prenájom nebytového priestoru Dúbravského ateliéru, Bazovského 21, Bratislava na dobu neurčitú, za symbolickú sumu 1 €  za rok  organizácii AKTIVA, n.o. – domov sociálnych služieb pre dospelých, Bazovského 4, Bratislava, pričom náklady za služby spojené s nájmom nebytových priestorov bude hradiť nájomca.

Stanovisko komisie:

Komisia legislatívno-právna, mandátová a hospodárenia s majetkom
Ak mestská časť nemá iný zámer na využitie nebytových priestorov (napr. Bytový podnik a. s.) odporúča vyhovieť žiadosti právnickej osoby AKTIVA, n. o. – domov sociálnych služieb pre dospelých Bazovského 4, Bratislava o prenájom nebytového priestoru Dúbravského ateliéru, Bazovského 21. 

Komisia ekonomická a podnikateľských aktivít
Neodporúča MR a MZ schváliť prenájom nebytového priestoru na Bazovského č. 21, Bratislava pre AKTIVA n. o. za symbolické nájomné 0,03 Eur.

Komisia školstva kultúry, mládeže a športu
Komisia odporúča stiahnuť materiál z komisie a pripraviť konkrétny návrh spolufinancovania predloženého návrhu projektu a prerokovať tento materiál v komisii ekonomickej a podnikateľských aktivít.

Komisia sociálno-zdravotná a bytová
Stanovisko bude predložené na zasadnutie zastupiteľstva 7.4.2009.

Dôvodová správa

Listom zo dňa 15.9.2008 požiadal pán Pavol Straka, riaditeľ AKTIVA, n. o. – domov sociálnych služieb pre dospelých Bazovského 4, Bratislava o prenájom nebytových priestorov Dúbravského ateliéru, Bazovského 21, Bratislava za účelom jeho užívania pre poskytovanie všeobecne prospešných služieb, a to poskytovanie sociálnej pomoci a humanitárnej starostlivosti pre klientov, občanov s mentálnym postihnutím, resp. kombinovaným postihnutím a pre občanov so zdravotným postihnutím,  deti, mládež, starších občanov, rôzne skupiny občanov, dlhodobo nezamestnaným občanom a zamestnávateľom, zamerané na uľahčenie získania zamestnania, alebo na udržanie zamestnania z radov občanov so zdravotným postihnutím. 

K žiadosti AKTIVA pripojila projekt „Zriadenie kultúrneho, spoločenského a školiaceho strediska AKTIVITA“, v ktorom má za ciel v spolupráci s miestnym úradom MČ Bratislava-Dúbravka riešiť problematiku podpory a rozvoja kultúry, spoločenského života a vzdelávania. 

AKTIVA žiada prenajať priestory na dobu neurčitú za symbolických 0,03 €. Náklady za služby spojené s nájmom nebytových priestorov bude hradiť nájomca.

AKTIVA je nezisková organizácia poskytujúca všeobecne prospešné služby zaregistrovaná na príslušnom  obvodnom úrade v Bratislave, IČO 31821197  a vykonáva svoju činnosť od 7.5.1999.

Mestská časť Bratislava-Dúbravka mala od 1.2.2009 k dispozícii na prenájom nebytový priestor v budove bývalého Libresa VII-11, č. stavby 459/661, Bazovského  ul.  21, Fontána, t. č. Dúbravský ateliér. Priestory boli MČ Bratislava-Dúbravka zverené Hlavným mestom SR Bratislavou protokolom o zverení obecného majetku ku dňu 1.8.1991.

Vzhľadom na to, že riaditeľ neziskovej organizácie mal zámer v lehote do 28.2.2009  žiadať Ministerstvo práce a sociálnych vecí o nenávratný finančný prostriedok na zriadenie kultúrneho, spoločenského a školiaceho strediska “AKTIVITA“  musel preukázať, svoj vzťah k nehnuteľnosti. Za tým účelom,  v rámci svojej právomoci, starosta MČ podpísal so žiadateľom nájomnú zmluvu č. 33/2009 na nebytový priestor Dúbravského ateliéru na dobu 6 rokov s účinnosťou od 1.3.2009 za cenu podľa schváleného Sadzobníka  nájomného nebytových priestorov a pozemkov mestskej časti Bratislava-Dúbravka. Napriek tejto skutočnosti AKTIVA žiada naďalej mestskú časť o prenájom predmetných priestorov na dobu neurčitú a za  symbolických 0,03€. 

Žiadateľ žiadosť odôvodňuje tým, že riadi neziskovú organizáciu a príjmy z jej činnosti postačujú len na úhradu energií a služieb.

Priestory boli MČ Bratislava-Dúbravka zverené Hlavným mestom SR Bratislavou protokolom o zverení obecného majetku ku dňu 1.8.1991.

V uznesení sa navrhuje prenájom za 1€ nakoľko poslanci MČ Dúbravka sa dohodli na tom, že symbolická suma za prenájom  0,03€ bude nahradená, v prípade schvaľovania návrhu, sumou 1€.